Nevidzianka

Nevidzianka je vodný tok v Strážovských vrchoch a Hornonitrianskej kotline na území okresu Prievidza. Je to ľavostranný prítok rieky Nitrica s dĺžkou približne 6 km a je tokom V. rádu. 

 Priebeh toku 
Potok pramení v juhovýchodnej časti Strážovských vrchov, v geomorfologickom podcelku Malá Magura, na južnom úbočí Malej Magury (), v nadmorskej výške približne  Od prameňa pod bočným hrebeňom Malej Magury tečie krátko juhovýchodným smerom, ktorý sa zakrátko, po pribratí krátkeho ľavostranného prítoku mení na južný. Pokračuje dolinou popod Maguru (), priberajúc malé prítoky, významnejší ľavostranný prítok priteká zo svahov Hlbokého vrchu (). Potok sa stáča na juhozápad a priberá viacero prítokov z masívu Temešskej skaly (). Pred obcou Nevidzany opúšťa Strážovské vrchy a ich podcelok Malá Magura a vteká do Rudnianskej kotliny, podcelku Hornonitrianskej kotliny. Potok sa tu rozdeľuje na dve ramená, ktoré sa spájajú v centre obce, kde už potok tečie na juh. Onedlho prijíma vody ľavostranného Záklutného jarku a opäť sa stáča na juhozápad. Na dolnom toku vteká do obce Liešťany, kde sa v nadmorskej výške približne  vlieva do rieky Nitrica. Potok patrí do širšieho povodia rieky Váh.

Potok pramení a v hornej časti preteká katastrálnym územím obce Nevidzany, neskôr pokračuje územím obce Liešťany v okrese Prievidza v Trenčianskom kraji. 

 Referencie 

 Pozri aj 
 Zoznam vodných tokov v povodí Nitry
 Strážovské vrchy, Malá Magura
 Hornonitrianska kotlina, Rudnianska kotlina

 Externé odkazy 
 Poloha na turistickej mape

Kategória:Potoky na Slovensku
Kategória:Vodné toky v Strážovských vrchoch
Kategória:Vodné toky v Hornonitrianskej kotline
Kategória:Povodie Nitry
Kategória:Vodné toky v okrese Prievidza
Kategória:Liešťany
Kategória:Nevidzany (okres Prievidza)